Dansk Botanisk Forening. 



Ekskursioner i 1913. 

 1. Ekskursionen til Skuldelev Aas d. 1. Juni 1913. 



Deltagerne var: V. Balslev, E. Gram, Frk. Gregersen, Frk. 

 Helweg-Larsen, A. Lange, J. Lind, Frk. A. Larsen, G. G. Pon- 

 toppidan, Frk. Skov, A. Ulleriks, K. W i in stedt og som Gæster: 

 Frk. G. Hansen, Frk. E. Hansen og Frk. Høyer. 



Med Toget 7.27 fra København rejste Deltagerne til Frederikssund, 

 hvor de ventende Vogne førte os til Skuldelev Kro; her stødte Læge 

 Pontoppidan til Selskabet. Efter at vi havde forsynet os med Drikkevarer 

 til Frokosten, kørte Vognene os videre ned til St. Olafs Kilde, hvor Del- 

 tagerne lejredes i Grusgraven og straks gav sig i Lag med den medbragte 

 Frokost. 



Ekskursionen var kun planlagt at skulle strække sig over Skuldelev 

 Aas; men da Læge Pontoppidan, hvis Stedkendskab var os til Gavn flere 

 Gange paa Turen, foreslog at gøre en lille Afstikker ned til Hov-Mose 

 for om muligt at finde Schoenus nigricans, og da Tiden var ret rigelig 

 tilmaalt, blev man enige om at følge Forslaget. Eftersøgelserne efter S. 

 nigricans, som angives fra Hov-Mose ved Selsø, forblev resultatløse; men 

 vi naaede ganske vist heller ikke at komme over paa Selsø-Siden af 

 Aaløbet, der strømmer igennem Engdraget. 



Vi vendte os nu til Skuldelev-Aasen, som den her er kaldet uden at 

 det dog vides, om dette Navn har Hjemmel (i Trap kaldes den „Bjerren"). 

 Det er et langt Bakkedrag, som fra et Sted lidt Syd for St. Olafs Kilde 

 strækker sig i nord-nordøstlig Retning for længere nordpaa i en Bue at 

 svinge ret ud mod Roskilde Fjord. I en Afstand af nogle faa 100 Meter 

 fra Kysten ender Aasen i en brat Klint. Bakkedraget er dels beplantet 

 dels dyrket med Korn eller vedvarende Græs og dels ganske uopdyrket. 

 Beplantningen indskrænker sig til en Strækning af c. 1200 Meter fra St. 

 Olafs Kilde nordefter og en mindre Plantage længere nordpaa. Det er i 

 begge Tilfælde kun Østsiden af „Bjerren", der er beplantet. Den sydlige 

 Plantning, som for Størstedelen bestaar af blandede Løvtræer, er den æld- 

 ste, maaske godt og vel en Menneskealder gammel og højst 60 Aar gam- 

 mel, i alt Fald findes den ikke angivet paa et Kort fra 1853; den nord- 

 lige Plantage bestaar mest af Bjærgfyr. Mellem Skuldelev By og Aasen 

 findes et Eng- og Mosedrag „Koholms Mose", og Øst for Aasen findes 

 ogsaa Moser, af hvilke dog kun en enkelt flygtigt blev beset. En Strandeng 

 mellem Klinten, der afsluttede Aasen, og Roskilde Fjord blev der ogsaa 

 kun levnet kort Tid til. 



Botanisk Tidsskrift. 33. Bind. 18 



